
1.
LÆGEMIDLETS NAVN


Combigan
2.
KVALITATIV OG KVANTITATIV SAMMENSÆTNING

1 ml opløsning indeholder

2,0 mg brimonidintartrat, svarende til 1,3 mg brimonidin

5,0 mg timolol som 6,8 mg timololmaleat

Hjælpestof, som behandleren skal være opmærksom på:
Øjendråberne indeholder benzalkoniumchlorid 0,05 mg/ml.

Øjendråberne indeholder phosphater 10,58 mg/ml.
Alle hjælpestoffer er anført under pkt. 6.1.
3.
LÆGEMIDDELFORM


Øjendråber, opløsning (øjendråber) (Epione)
4.
KLINISKE OPLYSNINGER

4.1
Terapeutiske indikationer

Reduktion af det intraokulære tryk (IOP) hos patienter med kronisk åbenvinklet glaukom eller okulær hypertension, som ikke responderer tilstrækkeligt på lokale betablokkere.

4.2
Dosering og administration
Dosering

Anbefalet dosering til voksne (inklusive ældre)

Den anbefalede dosis er 1 dråbe Combigan i det eller de berørte øjne 2 gange daglig med ca. 12 timers interval. 

Pædiatrisk population

Combigan er kontraindiceret til nyfødte og børn under 2 år (se pkt. 4.3, 4.4, 4.8 og 4.9).

Combigans sikkerhed og virkning hos børn og unge mellem 2 og 17 år er ikke klarlagt, og derfor bør det ikke anvendes til børn og unge (se også pkt. 4.4, 4.8 og 4.9).

Nedsat nyre- og leverfunktion

Combigan er ikke undersøgt hos patienter med nedsat lever- og nyrefunktion. Derfor skal lægemidlet anvendes med forsigtighed til disse patienter.

Administration

Som med andre øjendråber, for at reducere mulig systemisk absorption, anbefales det at trykke på tåresækken ved den indre øjenkrog (punktokklusion) eller lukke øjenlågene i to minutter. Dette bør gøres umiddelbart efter inddrypning af en dråbe. Dette kan reducere de systemiske bivirkninger og øge den lokale aktivitet.

For at undgå kontaminering af øjet eller øjendråberne må spidsen på dråbetælleren ikke komme i kontakt med omgivelserne.
Hvis der anvendes flere end et lokalt øjenpræparat, bør de forskellige lægemidler administreres med mindst 5 minutters interval.

4.3
Kontraindikationer

· Overfølsomhed over for de aktive stoffer eller over for et eller flere af hjælpestofferne anført i pkt. 6.1.

· Reaktive luftvejssygdomme, herunder bronkial astma eller bronkial astma i anamnesen, svær kronisk obstruktiv lungesygdom.
· Sinusbradykardi, syg sinus-syndrom, sinoatrialt blok, atrioventrikulært blok af anden eller tredje grad, der ikke kontrolleres med pacemaker. Åbenlyst hjertesvigt, kardiogent shock.
· Anvendelse til nyfødte og børn (under 2 år) (se pkt. 4.8).

· Patienter, der er i behandling med monoaminooxidasehæmmere (MAO-hæmmere).

· Patienter, der får antidepressiva, som påvirker den noradrenerge transmission (f.eks. tricykliske antidepressiva og mianserin).

4.4
Særlige advarsler og forsigtighedsregler vedrørende brugen

Pædiatrisk population

Børn over 2 år - navnlig børn mellem 2 og 7 år og/eller med legemsvægt < 20 kg - bør behandles med forsigtighed og følges nøje på grund af den høje incidens og sværhedsgrad af sløvhed. Combigans sikkerhed og virkning hos børn og unge (mellem 2 og 17 år) er ikke klarlagt (se pkt. 4.2 og 4.8).

Øjensygdomme
I kliniske studier fik nogle patienter allergilignende øjenreaktioner (allergisk konjunktivitis og allergisk blefaritis) under brug af Combigan. Allergisk konjunktivitis optrådte hos 5,2 % af patienterne. Lidelsen debuterede sædvanligvis efter 3-9 måneder og medførte generelt, at 3,1 % afbrød behandlingen. Allergisk blefaritis var ikke almindeligt, men forekom hos <1 %. I tilfælde af allergiske reaktioner bør Combigan seponeres.

Der er rapporteret forsinkede okulære overfølsomhedsreaktioner med brimonidintartrat, oftalmisk opløsning, 0,2 %, hvoraf nogle blev rapporteret som forbundet med en stigning i IOP.


Combigan er ikke undersøgt hos patienter med akut glaukom.
Systemiske virkninger

Ligesom andre øjenmidler til lokalbehandling kan der forekomme systemisk absorption af Combigan. Der er ikke observeret forstærket systemisk absorption af de enkelte aktive indholdsstoffer. På grund af den beta-adrenerge komponent timolol kan der forekomme samme type kardiovaskulære, pulmonale og andre bivirkninger, som ses ved systemiske betablokkere. Incidensen af systemiske utilsigtede lægemiddelreaktioner efter topisk oftalmisk administration er lavere end ved systemisk administration. Se pkt. 4.2 vedrørende reduktion af den systemiske absorption.

Hjertesygdomme

Der er indberettet hjertereaktioner, der omfatter (sjældne) dødsfald forbundet med hjertesvigt, efter administration af timolol. Hos patienter med hjertesygdomme (f.eks. koronar hjertesygdom, Printzmetals angina og hjerteinsufficiens) eller i behandling for hypotension skal behandling med betablokkere vurderes kritisk, og behandling med andre aktive stoffer skal overvejes. Patienter med kardiovaskulære sygdomme skal observeres for tegn på forværring af disse sygdomme og bivirkninger. 
På grund af den negative effekt på ledningstiden bør betablokkere anvendes med forsigtighed til patienter med førstegrads AV-blok.

Hvis det er nødvendigt at indstille behandlingen hos patienter med koronar hjertesygdom, bør lægemidlet i lighed med systemiske betablokkere seponeres gradvist for at undgå rytmeforstyrrelser, myokardieinfarkt eller pludselig død.
Vaskulære sygdomme

Combigan bør anvendes med forsigtighed til patienter med svære perifere kredsløbsforstyrrelser/sygdomme (dvs. svære former for Raynauds sygdom eller Raynauds syndrom).

Åndedrætssygdomme

Der er rapporteret om respiratoriske reaktioner, herunder dødsfald på grund af bronkospasmer, hos patienter med astma efter administration af visse oftalmiske betablokkere.

Combigan bør anvendes med forsigtighed til patienter med mild/moderat kronisk obstruktiv lungesygdom (KOL) og kun, hvis de potentielle fordele opvejer de potentielle risici.

Hypoglykæmi/diabetes

Betablokkere bør anvendes med forsigtighed til patienter, der har tendens til spontan hypoglykæmi, eller til patienter med labil diabetes, da betablokkere kan maskere tegn og symptomer på akut hypoglykæmi.  

Hyperthyreoidisme

Betablokkere kan også maskere tegn på hyperthyreoidisme.

Combigan skal anvendes med forsigtighed til patienter med metabolisk acidose og ubehandlet fæokromocytom.

Hornhindesygdomme

Oftalmiske betablokkere kan medføre tørre øjne. Patienter med hornhindesygdomme skal behandles med forsigtighed.

Andre betablokkere

Effekten på det intraokulære tryk eller de kendte effekter af systemisk betablokade kan forstærkes, når timolol gives til patienter, som allerede behandles med en systemisk betablokker. Reaktionerne hos disse patienter bør observeres nøje. Brug af to topiske adrenerge β-adrenoceptorblokkere anbefales ikke (se pkt. 4.5).
Anafylaktiske reaktioner

Under behandling med betablokkere kan patienter med atopi eller alvorlige anafylaktiske reaktioner på en række allergener i anamnesen reagere kraftigt på gentaget eksponering for sådanne allergener og udvise manglende respons på den sædvanlige dosis adrenalin til behandling af anafylaktiske reaktioner.

Choroidalløsning

Der er rapporteret om choroidalløsning ved brug af lægemiddel som hæmmer produktionen af kammervand (f.eks. timolol, acetazolamid) efter filtreringsprocedurer.

Kirurgisk anæstesi

Betablokerende oftalmologiske præparater kan blokere effekterne af systemiske beta-agonister som f.eks. adrenalin. Anæstesiologen skal informeres, hvis patienten får timolol.

Benzalkoniumchlorid

Combigan indeholder konserveringsmidlet benzalkoniumchlorid, som kan medføre øjenirritation, symptomer på tørre øjne og det kan påvirke tårefilmen og hornhindeoverfladen ved langvarig anvendelse. Kontaktlinser skal udtages før applikation, og der skal gå mindst 15 minutter, før de atter sættes i. Benzalkoniumchlorid kan misfarve bløde kontaktlinser, og Combigan bør derfor ikke komme i kontakt med sådanne kontaktlinser.

Combigan skal anvendes med forsigtighed hos patienter med tørre øjne og hos patienter, hvor hornhinden kan være kompromitteret. Patienter bør monitoreres under langvarig anvendelse.

Phosphat buffer

Combigan indeholder phosphater som i meget sjældne tilfælde kan forårsage, at der dannes uklare pletter på hornhinden. Pletterne skyldes kalkophobning under behandlingen.
4.5
Interaktion med andre lægemidler og andre former for interaktion

Der er ikke udført interaktionsstudier med den faste kombination af brimonidin og timolol. Selv om Combigan ikke er undersøgt i specifikke lægemiddelinteraktionsstudier, bør den teoretiske mulighed for en additiv eller forstærkende virkning ved anvendelse af CNS-deprimerende midler (alkohol, barbiturater, opioider, sedativa eller anæstetika) tages i betragtning.

Der er mulighed for additiv virkning, som fører til hypotension og/eller udtalt bradykardi, når en opløsning med oftalmiske betablokkere administreres samtidig med orale calciumantagonister, adrenerge β-adrenoceptorblokkere, antiarytmika (herunder amiodaron), digitalisglykosider, parasympatomimetika eller guanethidin. Efter applikation af brimonidin er der også rapporteret om meget sjældne (< 1 ud af 10.000) tilfælde af hypotension, og der bør derfor udvises forsigtighed ved samtidig anvendelse af Combigan og systemiske antihypertensiva. 

Der er lejlighedsvist rapporteret om mydriasis som følge af samtidig brug af oftalmiske betablokkere og adrenalin (epinephrin). Betablokkere kan øge den hypoglykæmiske virkning af antidiabetika. Betablokkere kan maskere symptomer på hypoglykæmi (se pkt. 4.4).
Den hypertensive reaktion på pludselig seponering af clonidin kan blive potenseret ved anvendelse af betablokkere.

Der er rapporteret om forstærket systemisk betablokade (f.eks. nedsat hjertefrekvens, depression) under kombinations​behandling med CYP2D6-hæmmere (f.eks. kinidin, fluoxetin, paroxetin) og timolol.

Samtidig brug af en betablokker og anæstetika kan svække kompensatorisk takykardi og øge risikoen for hypotension (se pkt. 4.4), og anæstesiologen skal derfor informeres om, at patienten anvender Combigan.

Der bør udvises forsigtighed ved samtidig brug af Combigan og iodholdige kontrastmidler eller intravenøst lidocain.

Cimetidin, hydrazalin og alkohol kan øge timolols plasmakoncentration.

Der foreligger ingen oplysninger om niveauet af cirkulerende katekolaminer efter administration af Combigan. Der bør dog udvises forsigtighed hos patienter, der tager lægemidler som kan påvirke metabolismen og optagelse af cirkulerende aminer såsom chlorpromazin, methylphenidat og reserpin.
Forsigtighed tilrådes ved indledning af samtidig behandling (eller ved dosisændringer) med et lægemiddel med systemisk effekt (uanset lægemiddelform), som kan udvise interaktion med α-adrenerge agonister eller ændre deres aktivitet, dvs. agonister eller antagonister til adrenerge receptorer (f.eks. isoprenalin, prazosin).

Selv om der ikke er udført specifikke lægemiddelinteraktionsstudier med Combigan, bør der tages højde for den teoretiske mulighed for additiv sænkning af det intraokulære tryk ved anvendelse af prostamider, prostaglandiner, karboanhydrasehæmmere og pilocarpin.

Brimonidin er kontraindiceret til patienter, som får monoaminoxidase (MAO)-hæmmere, og patienter, som får antidepressiva, der påvirker den noradrenerge transmission (f.eks. tricykliske antidepressiva og miaserin) (se pkt. 4.3). Patienter, der har været i MAO-hæmmer​behandling, bør vente 14 dage efter endt behandling før indledning af behandling med Combigan.

4.6
Fertilitet, graviditet og amning

Graviditet

Der foreligger ikke tilstrækkelige data om brug af den faste kombination af brimonidin og timolol til gravide kvinder. Combigan bør ikke bruges under graviditet, medmindre det er klart nødvendigt. Se pkt. 4.2 vedrørende reduktion af den systemiske absorption.

Brimonidintartrat

Der foreligger ikke tilstrækkelige data om brug af brimonidintartrat til gravide kvinder. Dyrestudier har påvist reproduktionstoksicitet ved høje maternotoksiske doser (se pkt. 5.3). Den potentielle risiko for mennesker er ukendt.

Timolol

Dyrestudier har påvist reproduktionstoksicitet ved doser, der var signifikant højere end dem, der skulle anvendes i klinisk brug (se pkt. 5.3).

I epidemiologiske studier er der ikke forekommet bivirkninger i form af mis​dannelser, men der er påvist en risiko for intrauterin væksthæmning ved oral administration af betablokkere. Endvidere er der observeret symptomer på betablokade (f.eks. brady​kardi, hypotension, åndenød og hypoglykæmi) hos den nyfødte, når moderen har fået betablokkere frem til fødslen. Hvis Combigan administreres under graviditet frem til tidspunktet for fødslen, skal den nyfødte overvåges nøje i de første levedage. 

Amning
Brimonidintartrat

Det vides ikke, om brimonidin udskilles i human modermælk, men det udskilles i mælken hos diegivende rotter. 

Timolol

Betablokkere udskilles i modermælk. Ved terapeutiske doser af timolol i øjendråber er det dog ikke sandsynligt, at der ville være tilstrækkelige mængder til stede i modermælk til at frembringe kliniske symptomer på betablokering hos spædbørn. Se pkt. 4.2 vedrørende reduktion af den systemiske absorption.
Combigan bør ikke anvendes i ammeperioden.
4.7
Virkning på evnen til at føre motorkøretøj og betjene maskiner

Ikke mærkning.

Combigan påvirker kun i ubetydelig grad evnen til at føre motorkøretøj og betjene maskiner. Combigan kan medføre forbigående sløret syn, synsforstyrrelser, træthed og/eller sløvhed, hvilket kan nedsætte evnen til at føre motorkøretøj eller betjene maskiner. Patienten bør vente med at køre bil eller betjene maskiner, indtil symptomerne har fortaget sig.

4.8
Bivirkninger

Baseret på 12 måneders kliniske data var de hyppigst forekommende bivirkninger konjunktival hyperæmi (hos ca. 15 % af patienterne) og brænden/svien i øjet (hos ca. 11 % af patienterne). De fleste af disse tilfælde var milde og førte kun til seponering hos henholdsvis 3,4 % og 0,5 %.

Følgende bivirkninger er indberettet fra kliniske studier med Combigan og efter markedsføring af Combigan:

Inden for hver hyppighed angives bivirkninger i forhold til, hvor alvorlige de er, med de alvorligste først. Følgende terminologi anvendes til at klassificere forekomsten af bivirkninger: 

Meget almindelig (≥ 1/10)

Almindelig (≥ 1/100 til < 1/10)

Ikke almindelig (≥ 1/1.000 til < 1/100)

Sjælden (≥ 1/10.000 til < 1/1.000)

Meget sjælden (< 1/10.000)

Ikke kendt (kan ikke estimeres ud fra forhåndenværende data).

Tabel 1: Liste over bivirkninger indberettet fra kliniske studier med Combigan og efter markedsføring af Combigan
	Systemorganklasse
	Frekvens
	Bivirkning

	Øjne
	Meget almindelig
	Konjunktival hyperæmi

Brænden

	
	Almindelig
	Svien i øjet

Allergisk konjunktivitis

Corneaerosion

Keratitis punctata superficialis

Øjenpruritus

Konjunktival follikulose

Synsforstyrrelser

Blefaritis

Epifora

Øjentørhed

Øjenflåd

Øjensmerter

Øjenirritation

Fornemmelse af fremmedlegeme i øjet

	
	Ikke almindelig
	Nedsat synsstyrke

Konjunktivalt ødem

Follikulær konjunktivitis

Allergisk blefaritis

Konjunktivitis

Fluer i øjnene (mouches volantes)

Astenopi

Fotofobi

Papillær hypertrofi

Smerter i øjenlåg

Konjunktival blegning

Ødemer i cornea

Infiltrat i cornea

Løsning af øjets glaslegeme

	
	Ikke kendt
	Sløret syn

	Psykiske forstyrrelser
	Almindelig
	Depression

	Nervesystemet
	Almindelig
	Sløvhed

Hovedpine

	
	Ikke almindelig
	Svimmelhed

Synkope

	Hjerte
	Ikke almindelig
	Kongestivt hjertesvigt

Palpitationer

	
	Ikke kendt
	Arytmi

Bradykardi

Takykardi

	Vaskulære sygdomme
	Almindelig
	Hypertension

	
	Ikke kendt
	Hypotension

	Luftveje, thorax og mediastinum
	Ikke almindelig
	Rhinitis

Næsetørhed

	Mave-tarm-kanalen
	Almindelig
	Mundtørhed

	
	Ikke almindelig
	Smagsforandringer

Kvalme

Diarré

	Hud og subkutane væv
	Almindelig
	Øjenlågsødem

Øjenlågspruritus

Øjenlågserytem

	
	Ikke almindelig
	Allergisk kontaktdermatitis

	
	Ikke kendt
	Erythema facialis

	Almene symptomer og reaktioner på administrationsstedet


	Almindelig
	Asteniske tilstande


Andre bivirkninger, som er forekommet i forbindelse med en af komponenterne, og som potentielt også vil kunne forekomme med Combigan.

Tabel 2: Liste over andre bivirkninger som er forekommet med brimonidin, og som potentielt også vil kunne forekomme med Combigan
	Systemorganklasse
	Bivirkning

	Øjne
	Iritis

Iridocyclitis (anterior uveitis)

Pupilforsnævring (miosis)

	Psykiske forstyrrelser
	Insomni

	Luftveje, thorax og mediastinum
	Øvre luftvejsymptomer

Dyspnø

	Mave-tarm-kanalen
	Gastrointestinale symptomer

	Almene symptomer og reaktioner på administrationsstedet
	Systemiske allergiske reaktioner

	Immunsystemet
	Overfølsomhed

Hudreaktion herunder erythem, ansigtsødem, pruritus og udslæt

Vasodilatation


I tilfælde hvor brimonidin har været brugt som led i behandlingen af medfødt glaukom, er der rapporteret symptomer på overdosering af brimonidin såsom bevidsthedstab, apati, somnolens, hypotension, hypotoni, bradykardi, hypotermi, cyanose, bleghed, respirationsdepression og apnø hos nyfødte og børn (under 2 år), der fik brimonidin (se pkt. 4.3).

Der er rapporteret en høj incidens og sværhedsgrad af sløvhed hos børn fra og med 2 år, især hos børn mellem 2 og 7 år og/eller med legemsvægt < 20 kg (se pkt. 4.4).

Timolol

I lighed med andre topisk anvendte oftalmiske lægemidler absorberes Combigan (brimonidintartrat/timolol) i det systemiske kredsløb. Absorption af timolol kan medføre de samme bivirkninger, som ses med systemiske betablokerende midler. 

Incidensen af systemiske utilsigtede lægemiddelreaktioner efter topisk oftalmisk administration er lavere end for systemisk administration. Se pkt. 4.2 vedrørende reduktion af den systemiske absorption.

Yderligere bivirkninger, som er observeret med oftalmiske betablokkere, og som potentielt kan forekomme med Combigan, er anført herunder:

Tabel 3: Liste over andre bivirkninger som er forekommet med oftalmiske betablokkere, og som potentielt også vil kunne forekomme med Combigan
	Systemorganklasse
	Bivirkning

	Immunsystemet
	Systemiske allergiske reaktioner, herunder angioødem, urticaria, lokaliseret og generaliseret udslæt, pruritus, anafylaktisk reaktion

	Metabolisme
	Hypoglykæmi

	Psykiske forstyrrelser
	Insomni

Mareridt

Hukommelsestab

Hallucination

	Nervesystemet
	Cerebrovaskulær hændelser

Cerebral iskæmi

Øget forekomst af symptomer på myasthenia gravis

Paræstesier

	Øjne
	Keratitis

Choroidalløsning efter trabekulektomi (se pkt. 4.4)

Konjunktivitis

Hævelse af nethinden

Nedsat følsomhed i cornea

Hornhinde-erosion

Ptose

Diplopia

Pseudopemfigoid

Refraktive forandringer

	Hjerte
	Brystsmerter

Ødem

Atrioventrikulær blok

Hjertestop

Hjertesvigt

	Vaskulære sygdomme
	Raynaud's syndrom, kolde hænder og fødder

	Luftveje, thorax og mediastinum
	Bronkospasme (hovedsageligt hos patienter med eksisterende bronkospastisk lidelse)

Dyspnø

Hoste

	Mave-tarm-kanalen
	Dyspepsi

Mavesmerter

Opkastning

	Hud og subkutane væv
	Alopeci

Psoriasiformt udslæt eller forværring af psoriasis

Udslæt

	Knogler, led, muskler og bindevæv
	Myalgi

	Det reproduktive system og mammae
	Seksuel dysfunktion

Nedsat libido

	Almene symptomer og reaktioner på administrationsstedet
	Træthed


Bivirkninger indberettet for øjendråber, der indeholder phosphater:

Der er i meget sjældne tilfælde indberettet corneal forkalkning forbundet med brug af øjendråber, der indeholder phosphat, hos patienter med svært beskadigede hornhinder.

Indberetning af formodede bivirkninger

Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen

Axel Heides Gade 1

DK-2300 København S

Websted: www.meldenbivirkning.dk
4.9
Overdosering

Sjældne rapporter om overdosering af Combigan til mennesker medførte ikke nogen uønskede udfald. Behandling af en overdosis omfatter understøttende og symptomatisk behandling. Patientens luftveje skal holdes frie.

Brimonidin

Oftalmisk overdosis (voksne)

I de modtagne tilfælde har de hændelser, der blev rapporteret, generelt været dem, der allerede er anført som bivirkninger.

Systemisk overdosis som følge af utilsigtet indtagelse (voksne)

Der foreligger meget begrænset information om utilsigtet indtagelse af brimonidin hos voksne. Den eneste uønskede hændelse, der hidtil er rapporteret, er hypotension. Det blev rapporteret, at den hypotensive episode blev efterfulgt af rebound-hypertension. Det er rapporteret, at orale overdoser af andre alfa-2-agonister har medført symptomer som f.eks. hypotension, asteni, opkastning, apati, sedation, bradykardi, arytmier, miosis, apnø, hypotoni, hypotermi, respirationsdepression og krampeanfald.

Pædiatrisk population

Der er offentliggjort eller indberettet flere tilfælde af alvorlige bivirkninger, efter at børn har indtaget brimonidin oftalmisk opløsning ved en fejltagelse. Børnene fik symptomer på hæmning af centralnervesystemet, typisk midlertidig koma eller lavt bevidsthedsniveau, apati, somnolens, hypotoni, bradykardi, hypotermi, bleghed, respirationsdepression og apnø, og måtte indlægges på intensiv afdeling og i visse tilfælde intuberes. Alle kom sig fuldstændig, de fleste af dem i løbet af 6-24 timer.
Timolol

Symptomer på systemisk overdosering af timolol omfatter: bradykardi, hypotension, bronkospasme, hovedpine, svimmelhed og hjertestop. Et studie med patienter viste, at timolol ikke var let dialyserbart.

4.10
Udlevering


B

5.
FARMAKOLOGISKE EGENSKABER

5.1
Farmakodynamiske egenskaber


Farmakoterapeutisk klassifikation: Ophthalmologica; antiglaucom-midler og miotica; beta-blokerende midler; timolol, kombinationer, ATC-kode: S01ED51.
Virkningsmekanisme

Combigan indeholder to aktive stoffer: brimonidintartrat og timololmaleat. Disse to komponenter nedsætter forhøjet intraokulært tryk gennem komplementære virkemåder, og den samlede virkning medfører en øget trykreduktion i forhold til hvert af stofferne givet som monoterapi. Virkningen opnås hurtigt.

Brimonidintartrat er en adrenerg alfa-2-receptoragonist, som er 1.000 gange mere selektiv over for alfa-2-adrenoreceptorer end over for alfa-1-adrenoreceptorer. Denne selektivitet resulterer i udeblivelse af mydriasis og manglende vasokonstriktion i mikrokar i forbindelse med retinatransplantation hos mennesker. 

Brimonidintartrat menes at sænke det intraokulære tryk ved at øge det uveosklerale flow og reducere kammervandsproduktionen.  

Timolol er et beta1- og beta2- nonselektivt adrenergt receptorblokerende middel uden signifikant intrinsisk sympatomimetisk, direkte hjertedepressiv eller lokalanæstetisk (membranstabiliserende) virkning. Timolol nedsætter trykket i øjet ved at nedsætte kammervandsproduktionen. Den nøjagtige virkemåde er ikke helt afklaret, men beror sandsynligvis på hæmning af den øgede cAMP-syntese, som skyldes endogen beta-adrenerg stimulation. 

Klinisk virkning
I tre kontrollerede, dobbeltblinde kliniske studier udvirkede Combigan (2 gange daglig) en klinisk betydningsfuld yderligere nedsættelse af middeldøgntrykket sammenlignet med timolol (2 gange daglig) og brimonidin (2 gange daglig eller 3 gange daglig) givet som monoterapi.  
I et studie med patienter med utilstrækkelig tryknedsættelse efter mindst tre ugers indledning af monoterapi observeredes et øget fald i middeldøgntryk på 4,5, 3,3 og 3,5 mmHg i løbet af 3 måneders behandling med henholdsvis Combigan (2 gange daglig), timolol (2 gange daglig) og brimonidin (2 gange daglig). I dette studie kunne et signifikant yderligere fald i intraokulært tryk ved trough-koncentrationer kun påvises ved sammen​ligning med brimonidin, men ikke med timolol. Combigan udviste dog altid en positiv tendens og var overlegent på alle andre tidspunkter. I en sammenligning med timolol af de samlede data fra de to andre studier udviste Combigan statistisk overlegenhed versus timolol under hele forløbet. 

Endvidere var Combigans tryknedsættende virkning konsekvent ikke ringere end virkningen opnået med adjuverende behandling med brimonidin og timolol (alle 2 gange daglig).  

I dobbeltblinde studier på op til 12 måneders varighed opretholdtes Combigans tryknedsættende virkning.

5.2
Farmakokinetiske egenskaber

Combigan

Plasmakoncentrationer af brimonidin og timolol blev bestemt i et crossover-studie med sammenligning af monoterapibehandling med de to stoffer og Combigan-behandling hos raske studiepersoner. Der var ingen statistisk signifikant forskel mellem AUC for brimonidin og timolol efter behandling med Combigan og de to stoffer som monoterapi. Middelværdierne for Cmax for brimonidin og timolol efter administration af Combigan var henholdsvis 0,0327 og 0,406 ng/ml.

Brimonidin
Efter okulær administration af 0,2 % øjendråbeopløsning hos mennesker sås lave plasmakoncen​trationer af brimonidin. Brimonidin metaboliseres ikke i væsentlig grad i det menneskelige øje, og bindingen til humant plasma​protein er ca. 29 %. Middelværdien for tilsyneladende eliminations​halveringstid i det systemiske kredsløb var ca. 3 timer efter lokalbehandling af mennesket.

Brimonidin absorberes godt efter oral administration hos mennesker og udskilles hurtigt.  Hovedparten af dosis (ca. 74 %) udskiltes som metabolitter i urinen i løbet af fem dage, og uomdannet stof blev ikke påvist i urinen. In vitro-studier med lever fra dyr og mennesker tyder på, at metabolismen i væsentlig grad medieres af aldehyd​oxidase og cytochrom P450. Derfor synes systemisk elimination primært at foregå som metabolisering i leveren.
Brimonidin bindes i et væsentligt omfang og reversibelt til melanin i okulært væv uden uønskede virkninger. Akkumulation finder ikke sted, hvis der ikke forekommer melanin.

Brimonidin metaboliseres ikke i større omfang i det menneskelige øje. 
Timolol

Efter okulær administration af en 0,5 % øjendråbeopløsning hos personer, der blev opereret for katarakt var den maksimale koncentration af timolol 898 ng/ml i kammervand 1 time efter administration. En del af dosis absorberes systemisk og metaboliseres derefter i udstrakt grad i leveren. Timolol har en plasmahalveringstid på ca. 7 timer. Timolol metaboliseres delvist i leveren, og timolol og dets metabolitter udskilles via nyrerne. Timolol bindes ikke i væsentlig grad til plasmaprotein.

5.3
Non-kliniske sikkerhedsdata

De enkelte komponenters okulære og systemiske sikkerhedsprofil er veldokumenteret. Non-kliniske data viser ingen speciel risiko for mennesker vurderet ud fra konventionelle studier af de enkelte komponenters sikkerhedsfarmakologi, toksicitet efter gentagne doser, genotoksicitet og karcinogenicitet. Yderligere studier af Combigan for okulær toksicitet efter gentagne doser viste heller ingen særlig risiko for mennesker.

Brimonidin

Brimonidintartrat udviste ikke teratogenicitet hos dyr, men har vist sig at føre til aborter hos kaniner og nedsat postnatal vækst hos rotter efter systemisk eksponering for doser, der var henholdsvis ca. 37 gange og 134 gange højere end humane terapeutiske doser.

Timolol

I dyrestudier har betablokkere vist sig at give nedsat gennemblødning i navlesnoren, nedsat føtal vækst, forsinket ossifikation og øget føtal og postnatal død, men ikke teratogenicitet.  Efter indtagelse af timolol er der observeret embryotoksicitet (resorption) hos kaniner og føtotoksicitet (forsinket ossifikation) hos rotter ved høje maternelle doser. Teratogenicitetsforsøg hos mus, rotter og kaniner med orale timololdoser på op til 4.200 gange den humane døgndosis af Combigan har ikke medført misdannelser hos fostret.

6.
FARMACEUTISKE OPLYSNINGER

6.1
Hjælpestoffer


Benzalkoniumchlorid

Natriumdihydrogenphosphatmonohydrat

Dinatriumphosphatheptahydrat

Saltsyre (til justering af pH)

Natriumhydroxid (til justering af pH)
Renset vand
6.2
Uforligeligheder

Ikke relevant.
6.3
Opbevaringstid


21 måneder.

Efter anbrud: Anvendes i løbet af 28 dage.
6.4
Særlige opbevaringsforhold


Opbevares i den ydre æske for at beskytte mod lys.

6.5
Emballagetype og pakningsstørrelser

Flaske.
6.6
Regler for bortskaffelse og anden håndtering


Ingen særlige forholdsregler.

